《凤山》
宋代·俞丰

老树萧萧吹古风，满阶落叶鸣寒蛩。
插天殿阁云不锁，挺柱石寒擎太空。
凤去台空秋寂寂，瑶草离离自青碧。
玉箫吹彻渺遗音，十二阑干空月色。

作者简介：建宁人，字应南，号云谷老人。孝宗乾道二年进士。自知秀州召为金部郎官，迁中书舍人。宁宗嘉泰元年，以中奉大夫守秘书监，请改造新历。尝言命令不可不谨，守令不可不择。除吏部侍郎，又言人主当振纪纲，不可假外戚以柄。不报。以华文阁待制奉祠，筑云谷书院以自娱。有《云谷集》。